
ROMÂNIA

JUDEŢUL VRANCEA

CONSILIUL LOCAL AL MUNICIPIULUI 

FOCŞANI

H O T Ă R Â R E

privind aprobarea modificării anexei la Hotărârea Consiliului Local al municipiului Focşani nr.225/2003, privind  aprobarea Regulamentului de desfăşurare a procedurii de atribuire a autorizaţiilor de transport în regim de taxi în municipiul Focşani, modificată prin Hotărărea nr.305/2005

    
Consiliul Local al municipiului Focşani, judeţul Vrancea, întrunit în şedinţa ordinară:  

          - văzând proiectul de hotărâre iniţiat de Primarul municipiului Focşani, prin care se propune aprobarea modificării anexei la Hotărârea Consiliului Local al municipiului Focşani nr. 225/2003 privind  aprobarea Regulamentului de desfăşurare a procedurii de atribuire a autorizaţiilor de transport în regim de taxi în municipiul Focşani, modificată prin Hotărărea nr. 305/2005  şi raportul compartimentului de transport public local de călători din cadrul Serviciului de autorizare agenţi economici şi liberă iniţiativă înregistrat la nr.25122/14.06.2006, 
   - având în vedere avizul favorabil al Comisiei pentru drepturile omului, culte, relaţii cu cetăţenii, muncă şi protecţie socială;
- în conformitate cu prevederile art.9 din Legea nr.38/2003 privind transportul în regim de taxi şi în regim de închiriere, cu modificările ulterioare.
   - potrivit prevederilor art. 27, lit. a) din  Ordinului Ministrului Administraţiei Publice Locale nr. 275/2003, privind aprobarea normelor metodologice pentru aplicarea prevederilor Legii nr.38/2003 privind transportul în regim de taxi şi în regim de închiriere, cu modificările ulterioare.
          - în baza art.38 alin.(1) şi (3), precum şi în temeiul art.46 alin.(1) din Legea nr. 215/2001 privind administraţia publică locală cu modificările şi completările ulterioare;       

H O T Ă RĂ Ş T E :

    Art.1 Aprobarea modificării anexei la Hotărârea Consiliului Local al municipiului Focşani Nr.225/2003 privind  aprobarea Regulamentului de desfăşurare a procedurii de atribuire a autorizaţiilor de transport în regim de taxi 
în municipiul Focşani, modificată prin Hotărărea nr.305/2005 în sensul completării art.6, alin.(1)  din anexa hotărârii după cum urmează:

        - autorizaţia pentru transport de persoane sau bunuri în regim de taxi se face la cererea operatorului de transport sau a taximetristului independent de către autoritatea administraţiei publice locale pe raza căreia solicitantul îşi desfăşoară activitatea, îşi are sediul sau o filială, după caz.

    Pentru autorizaţiile  emise până în prezent operatorii de transport sau taximetriştii independenţi, în maxim 90 zile au obligaţia să facă dovada faptului că au sediul sau filială în municipiul Focşani. În caz contrar autorizaţiile se suspendă până la intrarea în legalitate.
Art.2.  Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului municipiului Focşani, conform legii, care va asigura executarea acesteia prin Serviciul autorizare agenţi economici şi liberă iniţiativă.
PREŞEDINTE DE ŞEDINŢĂ,

           Lazăr Mioara


                                                                                  Contrasemnează

                                                                SECRETARUL MUNICIPIULUI 


      FOCŞANI

                                                             Corhană Eduard Marian                                          
Municipiul  Focşani, 27 iunie 2006 

